b'\n_START_ARTICLE_\nGobi\n_START_SECTION_\nGeografija\n_START_PARAGRAPH_\nGobi meri ve\xc4\x8d kot 1.500 km od jugozahoda proti severovzhodu in 800 km od severa do juga. Pu\xc5\xa1\xc4\x8dava je naj\xc5\xa1ir\xc5\xa1a na zahodu, vzdol\xc5\xbe \xc4\x8drte, ki povezuje jezero Bosten in slano jezero Lop Nur (87 \xc2\xb0 -89 \xc2\xb0 vzhodno). Povr\xc5\xa1ina zna\xc5\xa1a okoli 1.295.000 km\xc2\xb2 po podatkih iz leta 2007. Je peta najve\xc4\x8dja pu\xc5\xa1\xc4\x8dava na svetu in najve\xc4\x8dja v Aziji. Velik del pu\xc5\xa1\xc4\x8dave Gobi ne prekriva le pesek, ampak golo skalovje._NEWLINE_Gobi ima ve\xc4\x8d razli\xc4\x8dnih kitajskih imen, med njimi \xe6\xb2\x99\xe6\xbc\xa0 (Shamo, izraz za pu\xc5\xa1\xc4\x8davo) in \xe7\x80\x9a\xe6\xb5\xb7 (H\xc3\xa0nh\xc7\x8ei, "neskon\xc4\x8dno morje"). V \xc5\xa1ir\xc5\xa1em pomenu besede, Gobi obsega dolg odsek pu\xc5\xa1\xc4\x8dave in pol pu\xc5\xa1\xc4\x8dave, ki se razteza od vzno\xc5\xbeja Pamirja 77 \xc2\xb0 vzhodno, preko ve\xc4\x8djega pogorja Khingan 116 \xc2\xb0 -118 \xc2\xb0 vzhodno, do meje z Mand\xc5\xbeurijo in od vzno\xc5\xbeja gorskih verig Altaj, Sayan in Yablonoi na severu do gorskih verig Kunlun, Altyn-Tagh in Qilian, ki tvorijo severni robove tibetanske planote na jugu. Razmeroma veliko obmo\xc4\x8dje na vzhodni strani pogorja Khingan, med zgornjim tokom reke Songhua (Sungari) in zgornjim tokom Liao-ho naj bi pripadala klasi\xc4\x8dni pu\xc5\xa1\xc4\x8davi Gobi. Nekateri geografi in ekologi pa pravijo zahodnemu obmo\xc4\x8dju regije Gobi, v kotlini Tarim v Xinjiangu in pu\xc5\xa1\xc4\x8davski kotlini Lop Nur in Hami (Kumul), da tvorijo lo\xc4\x8deno in neodvisno pu\xc5\xa1\xc4\x8davo, ki jo imenujejo pu\xc5\xa1\xc4\x8dava Taklamakan._NEWLINE_Arheologi in paleontologi so opravili \xc5\xa1tevilna izkopavanja v kotlini Nemegt v severozahodnem delu pu\xc5\xa1\xc4\x8dave Gobi (v Mongoliji), ki je znana po svojih fosilnih zakladih. Na\xc5\xa1li so ostanke zgodnjih sesalcev, dinozavrovih jajc in prazgodovinske kamnite ostanke, stare okoli 100.000 let.\n_START_SECTION_\nKlima\n_START_PARAGRAPH_\nGobi je hladna pu\xc5\xa1\xc4\x8dava, z zmrzaljo in ob\xc4\x8dasno tudi s snegom. Poleg tega le\xc5\xbei precej dale\xc4\x8d na severu in se nahaja na planoti na nadmorski vi\xc5\xa1ini pribli\xc5\xbeno 910 - 1.520 metrov, kar prispeva k nizkim temperaturam. V povpre\xc4\x8dju pade pribli\xc5\xbeno 194 milimetrov padavin na leto in to v nalivih. Dodatna vlaga dose\xc5\xbee dele Gobija v zimskem \xc4\x8dasu, ko veter prinese sneg iz sibirskih step. Te veter povzro\xc4\x8da da so v Gobiju skrajne temperature v obmo\xc4\x8dju od -40 \xc2\xb0C v zimskem \xc4\x8dasu do 50 \xc2\xb0C v poletnih mesecih._NEWLINE_Podnebje v Gobiju je polno ekstremov, saj se temperature lahko zelo hitro in ekstremno spremenijo, ne samo sezonsko, ampak v 24 urah._NEWLINE_Povpre\xc4\x8dne zimske najni\xc5\xbeje temperature so -40 \xc2\xb0C, medtem ko so poletja vro\xc4\x8da z maksimumom, ki sega do 50 \xc2\xb0C. Najve\xc4\x8d padavin pade poleti._NEWLINE_\xc4\x8ceprav monsuni lahko dose\xc5\xbeejo jugovzhodne dele Gobija, je obmo\xc4\x8dje v vsej tej regiji na splo\xc5\xa1no ekstremno suho, \xc5\xa1e posebej v zimskem \xc4\x8dasu, ko je sibirski anticiklon najmo\xc4\x8dnej\xc5\xa1i. Zato nastajajo tudi ledeni pe\xc5\xa1\xc4\x8deni in sne\xc5\xbeni viharji predvsem spomladi in zgodaj poleti pa tudi v za\xc4\x8detku januarja (zima).\n_START_SECTION_\nOhranjanje, ekologija in ekonomija\n_START_PARAGRAPH_\nPu\xc5\xa1\xc4\x8dava Gobi je vir \xc5\xa1tevilnih pomembnih fosilnih najdb, vklju\xc4\x8dno s prvimi dinozavrovimi jajci._NEWLINE_Kljub te\xc5\xbekim razmeram, v teh pu\xc5\xa1\xc4\x8davah in okoli\xc5\xa1kih regijah \xc5\xbeivijo \xc5\xa1tevilne \xc5\xbeivali, med njimi gazele (vrsta Gazella subgutturosa), marmorirani dihurji (Vormela peregusna), baktrijske kamele (Camelus bactrianus), mongolski divji osli (Equus hemionus hemionus) in ptica iz dru\xc5\xbeine Charadriinae (angl. sandplovers). Ob\xc4\x8dasno jo obiskujejo sne\xc5\xbeni leopardi, rjavi medvedi in volkovi. Su\xc5\xa1i prilagojeno grmi\xc4\x8devje, ki ga najdemo v pu\xc5\xa1\xc4\x8davi Gobi zastopajo Salsola passerina, Haloxylon ammodendron, tamariska (Tamarix arceuthoides) in nizke trave (Stipa gobica). Na obmo\xc4\x8dju je ustanovljenih ve\xc4\x8d velikih naravnih rezervatov, med njimi Narodni park Gobi Gurvansaikhan in strogo varovana obmo\xc4\x8dja Veliki Gobi A in Veliki Gobi B._NEWLINE_Obmo\xc4\x8dje je ob\xc4\x8dutljivo na teptanje \xc5\xbeivine in na vo\xc5\xbenjo s terenskimi vozili (u\xc4\x8dinki \xc4\x8dlove\xc5\xa1kih posegov so ve\xc4\x8dji v vzhodni pu\xc5\xa1\xc4\x8davi Gobi, kjer je koli\xc4\x8dina padavin ve\xc4\x8dja in se lahko hrani \xc5\xbeivina). V Mongoliji so travniki degradirani zaradi pa\xc5\xa1e koz, ki jih gojijo nomadski pastirji za vir ka\xc5\xa1mirske volne. Gospodarski trendi privatizacije \xc5\xbeivine in propad mestnega gospodarstva so povzro\xc4\x8dili, da so se ljudje vrnili k pode\xc5\xbeelskemu na\xc4\x8dinu \xc5\xbeivljenja, dale\xc4\x8d od urbanizacije._NEWLINE_Velike zaloge bakra in zlata, ki se nahajajo na Oyuu Tolgoi, pribli\xc5\xbeno 80 kilometrov od kitajske meje v Mongoliji, so v fazi raziskav in razvoja rudarjenja.  Rudnika bakra in zlata Oju Tolgoi sta bila v gradnji dru\xc5\xbebe Rio Tinto v Ju\xc5\xbeni pu\xc5\xa1\xc4\x8davi Gobi in naj bi za\xc4\x8dela delovati v za\xc4\x8detku leta 2013. Gre za najve\xc4\x8djo gospodarsko dru\xc5\xbebo v zgodovini dr\xc5\xbeave. Rio Tinto ocenjuje, da bodo davki, licen\xc4\x8dnine in dividende, ki naj bi jih ustvaril projekt Oju Tolgoi, prinesli tretjino bruto doma\xc4\x8dega proizvoda dr\xc5\xbeave do leta 2020. Rio Tinto napoveduje povpre\xc4\x8dno letno proizvodnjo 450.000 ton bakra in 330.000 un\xc4\x8d zlata. Glede na rezerve (1,4 milijard ton in 3,1 milijarde ton virov) pri\xc4\x8dakujejo, da bo rudnik obratoval ve\xc4\x8d kot 50 let.\n_START_SECTION_\nDegradacija tal\n_START_PARAGRAPH_\nTrenutno se pu\xc5\xa1\xc4\x8dava Gobi alarmantno \xc5\xa1iri. \xc5\xa0iritev je \xc5\xa1e posebej hitra na ju\xc5\xbenem robu na Kitajskem, kjer pu\xc5\xa1\xc4\x8davi Gobi vsako leto odnese okoli 3.600 km2 pa\xc5\xa1nikov. Pra\xc5\xa1ne nevihte se na Kitajskem redno pojavljajo in so se po pogostnosti pove\xc4\x8dale v zadnjih 20 letih, predvsem zaradi \xc5\xa1irjenja pu\xc5\xa1\xc4\x8dav. To povzro\xc4\x8da ogromno \xc5\xa1kodo Kitajskemu kmetijstvu._NEWLINE_\xc5\xa0iritev Gobija je pripisati predvsem \xc4\x8dlovekovi dejavnosti, predvsem kr\xc4\x8denju gozdov, \xc4\x8dezmerni pa\xc5\xa1i in iz\xc4\x8drpavanju vodnih virov. Kitajska je posku\xc5\xa1ala \xc5\xbee razli\xc4\x8dne na\xc4\x8drte za upo\xc4\x8dasnitev \xc5\xa1irjenja pu\xc5\xa1\xc4\x8dave, ki pa so se izkazali za manj uspe\xc5\xa1ne in brez ve\xc4\x8djih u\xc4\x8dinkov. Najnovej\xc5\xa1i na\xc4\x8drt vklju\xc4\x8duje sajenje zelenega Kitajskega zidu, velik prstan na novo zasajenih gozdov. Vlada upa, da bodo ti gozdovi pomagali stabilizirati tla, zadr\xc5\xbeevati vlago in delovati kot bla\xc5\xbeilec nadaljnjemu \xc5\xa1irjenju pu\xc5\xa1\xc4\x8dave.\n_START_SECTION_\nVzhodno pu\xc5\xa1\xc4\x8davska stepa\n_START_PARAGRAPH_\nPovr\xc5\xa1ina je zelo raznolika, \xc4\x8deprav obstajajo velike razlike v nadmorski vi\xc5\xa1ini. Med Ulan Batorjem (48\xc2\xb000\xe2\x80\xb2N 107\xc2\xb000\xe2\x80\xb2E) in majhnim jezerom Iren-dubasu-nor (43\xc2\xb045\xe2\x80\xb2N 111\xc2\xb050\xe2\x80\xb2E) je povr\xc5\xa1ina mo\xc4\x8dno erodirana. \xc5\xa0iroka ravna depresija in kotline so lo\xc4\x8dene s skupinami splo\xc5\xa1\xc4\x8denih gora razmeroma nizke nadmorske vi\xc5\xa1ine 150-180 m, skozi katere \xc5\xa1trlijo arhai\xc4\x8dne kamnine kot \xc4\x8deri in osamljene ostre skale. Tla le\xc5\xbeijo ve\xc4\x8dinoma na vi\xc5\xa1ini med 900 do 1.000 m. Dlje proti jugu, med Iren-dutiasu-nor in Hwang-ho regijo, sestavljajo \xc5\xa1iroko ravnino izmeni\xc4\x8dno plo\xc5\xa1\xc4\x8data nadvi\xc5\xa1anja, ki segajo do nadmorske vi\xc5\xa1ine 1000-1100 m, v\xc4\x8dasih do 1.200 m. Pobo\xc4\x8dja planot so bolj ali manj strma, v\xc4\x8dasih so prerezana z ni\xc5\xbejimi zajedami._NEWLINE_Bli\xc5\xbeje meji z grebenom Hyangan se svet postopoma dvigne na 1370 m, nato pa na 1630 m. Tukaj so depresije pogosto napolnjene z jezerci, voda v njih je obi\xc4\x8dajno slana ali braki\xc4\x8dna (polslana). Na obeh delih, tukaj, kot 320 km ju\xc5\xbeno od Ulan Batorja, so pogosti potoki, zato je trave bolj ali manj v obilju. Skozi vse centralne dele, dokler ne dose\xc5\xbeejo gora, ni nobenih dreves ali grmi\xc4\x8devja. Gline in peski so prevladujo\xc4\x8de formacije, vodotoki, zlasti na severu, so izkopali 2-3 m globoke struge. V \xc5\xa1tevilnih krajih v ravnicah, suhih dolinah ali depresijah dlje na jugu, je plast puhlice debela 5-6 m in izpostavljena. Zahodno od poti iz Ulan Batorju - Kalgan, pokrajina predstavlja pribli\xc5\xbeno enake splo\xc5\xa1ne funkcije, razen da so gore niso razpr\xc5\xa1ene, ampak bolj strnjene v verige, ki potekajo od vzhoda proti zahodu, zahod-severozahod do vzhod-jug-vzhod in zahod-jug-zahod do vzhod-severovzhod._NEWLINE_Nadmorske vi\xc5\xa1ine so vi\xc5\xa1je, tiste ni\xc5\xbeje le\xc5\xbee\xc4\x8de od 1.000 do 1.700 m izstopajo za 200 - 500 m nad teren, izjemoma nekateri vrhovi dose\xc5\xbeejo 2400 m. Vzpetine ne tvorijo neprekinjene verige, ampak kratka rebra, skupine nara\xc5\xa1\xc4\x8dajo iz enotne osnove, ki jih seka labirint grap, \xc5\xbelebov, sotesk in kotlin. Planote, zgrajene iz horizontalnih rde\xc4\x8dih sedimentov Han-gai (Obrucheva Gobi formacija), ki so zna\xc4\x8dilne v ju\xc5\xbenih delih vzhodne Mongolije, so tukaj odsotne ali pa se pojavijo le lokalno, v bli\xc5\xbeini reke Shara-muren. Zelo so presekane z jarki ali suhimi strugami. Vode je malo, ni potokov, jezer, ni nobenih vodnjakov, padavine so redke. Prevladujejo vetrovi iz zahoda in severozahoda in prah prekriva pokrajino kot v Takla Makan ali pu\xc5\xa1\xc4\x8davi Lop. Zna\xc4\x8dilnost flore so divji \xc4\x8desen, Kalidium gracile, pelin (Artemisia (genus)), grm Haloxylon, Nitraria schoberi, Caragana, Ephedra, slanu\xc5\xa1e in trave Lasiagrostis splendens. Divja \xc4\x8debula Allium polyrrhizum je glavna hrana za velike \xc4\x8drede \xc5\xbeivali in Mongoli trdijo, da je to bistvenega pomena za proizvodnjo in okus kameljega mleka (airag) (fermentirano mleko)._NEWLINE_To veliko pu\xc5\xa1\xc4\x8davsko pokrajino je pre\xc4\x8dkalo ve\xc4\x8d trgovskih poti, nekatere so bile v uporabi \xc5\xbee tiso\xc4\x8de let. Med najpomembnej\xc5\xa1imi so tiste iz Kalgana (tudi Zhangjiakou pri Kitajskem zidu) do Ulan Batorja (960 km), od Jiuquana (provinca Gansu) do Hamija (670 km ), od Hamija v Peking (2000 km), od Hohhota do Hamija in Barkula in od Lanzhouja (v Gansu) do Hamija.\n_START_SECTION_\nPolpu\xc5\xa1\xc4\x8davski plato Alashan\n_START_PARAGRAPH_\nJugozahodni del Gobija je znan tudi kot Hsi-tau in Mali Gobi ter zapolnjuje prostor med veliko severno zanko Rumene reke na vzhodu, reke Ejin na zahodu in gorovjem Qilian in ozko kamnito verigo Longshou. Le\xc5\xbei na nmv 3.200 do 3.500 m na jugozahodu. Pu\xc5\xa1\xc4\x8dava Ordos, ki zajema severovzhodni del planote Ordos v veliki severni zanki Huang He, je tudi del te ekolo\xc5\xa1ke regije. Spada v srednjo kotlino treh velikih depresij, na katere delijo Gobi kot celoto._NEWLINE_"Topografsko," pravi Nikolaj Mihajlovi\xc4\x8d Przevalskij, "je svet povsem raven, ker ga je po vsej verjetnosti enkrat oblikovalo dno ogromnega jezera ali celinskega morja." Ugotavlja, da temelji obmo\xc4\x8dje te ravne regije na slani [Glina|[glini]] in peskih in ne nazadnje, slana jezera zasedajo najni\xc5\xbeje predele. Stotine kilometrov dale\xc4\x8d se ne da videti ni\xc4\x8desar drugega kot samo pesek. Mongoli ta pojav imenujemo Tengger (tj. nebo). Ta velika prostranstva so popolnoma brez vode, ni oaz za laj\xc5\xa1anje neprekinjenih obmo\xc4\x8dij rumenega peska, ki se izmenjuje z enako obse\xc5\xbenimi obmo\xc4\x8dji slane gline ali, bli\xc5\xbeje vzno\xc5\xbeju goram, z neplodnim prodom. Popre\xc4\x8dna nadmorska vi\xc5\xa1ina zna\xc5\xa1a od 1.000 do 1.500 m, a tudi ta del je, tako kot ve\xc4\x8dina drugih delov Gobija, prekinjen s karirasto mre\xc5\xbeo hribov, ki se dvigajo do 300 m vi\xc5\xa1je. Vegetacija je omejena na nekaj sort grmovja in ducat vrst trav in zeli\xc5\xa1\xc4\x8d, najve\xc4\x8d je grmi\xc4\x8devja Haloxylon ammondendron in Agriophyllum gobicum. Druge vrste so \xc5\xa1e bodikav convolvulus, pelin (Artemisia campestris), akacija, Inula Ammophila, Sophora flavescens, convolvulus ammanii, Peganum nigellastrum in Astragalus, vse pa pritlikavo, deformirano in sestradano. Favna je sestavljena iz majhnih antilop, volka, lisice, zajca, je\xc5\xbea, kune, \xc5\xa1tevilnih ku\xc5\xa1\xc4\x8darjev in nekaj ptic, npr. sandgrouse, stonechat, vrabec, \xc5\xbeerjav, Hendersonova talna \xc5\xa1oja (Podoces hendersoni), \xc5\xa1krjanec (Eremophila alpestris) in (Galerida cristata).\n_START_SECTION_\nPolpu\xc5\xa1\xc4\x8davska kotlina Dzungarian\n_START_PARAGRAPH_\nStrukturo pokrajini daje mogo\xc4\x8dno gorovje T\'ien Shan ali Nebe\xc5\xa1ko gorovje, ki poteka od zahoda proti vzhodu. Lo\xc4\x8duje severno tretjino Sinkiang od ju\xc5\xbenih dveh tretjin. Na severni strani reke nastajajo iz snega in ledenikov, ki so v visokogorju prebile neplodna predgorska pobo\xc4\x8dja in te\xc4\x8dejo ven ter formirajo ogromne planote. Tu so se reke za\xc4\x8dele razlivati in ustvarjati barja z gostim blazinastim rastjem. Zahodnjaki to imenujemo pu\xc5\xa1\xc4\x8dava Dzungarian. Kitajci so ga tudi imenovali pu\xc5\xa1\xc4\x8dava, Mongoli pa teren imenujejo gobi - de\xc5\xbeela tankega rastlinja, bolj primernega za kamele kot za krave, lahko tudi zanje, \xc4\x8de so \xc4\x8drede manj\xc5\xa1e in se pogosto selijo, ohranjajo tudi konje, ovce in koze. Zeli\xc5\xa1\xc4\x8da vsebujejo visok dele\xc5\xbe lesne mase, di\xc5\xa1e\xc4\x8dih rastlin. Gobi ovce imajo najbolj aromatsko meso na svetu. _NEWLINE_Dolina Yulduz ali Haidag-gol (43\xc2\xb0N 83\xc2\xb0E\xe2\x80\x9343\xc2\xb0N 86\xc2\xb0E) je mini pu\xc5\xa1\xc4\x8dava, obkro\xc5\xbeena z dvema predstavnikoma Shanashen Trahen Osh, ki potekata pravokotno in dale\xc4\x8d drug od drugega. Ko se nadaljujejo proti jugu, se sre\xc4\x8data in obrneta nazaj na vzhod in zahod, z jezerom Bosten med jima. Ti dve verigi ozna\xc4\x8dujeta severni in ju\xc5\xbeni rob oziroma veliko izboklino, ki se razteza proti vzhodu na skoraj dvajset stopinj zemljepisne dol\xc5\xbeine. Na severni strani se Chol-tagh strmo spu\xc5\xa1\xc4\x8da, njeno podno\xc5\xbeje je obrobljeno z nizom globokih depresij od Lukchun (130 m pod morsko gladino), Hami (850 m nad morjem). Na jugu Kuruk-tagh le\xc5\xbeijo pu\xc5\xa1\xc4\x8dave Lop Nur, Kum-tagh in dolina Bulunzir-Gol. Tem loku med obema mejnima obmo\xc4\x8djema Chol-tagh in Kuruk-tagh, so Mongoli dali ime Ghashuun-Gobi ali "Slana pu\xc5\xa1\xc4\x8dava". Velika je okoli 130 do 160 km od severa proti jugu, pre\xc4\x8dkajo jo \xc5\xa1tevilni manj\xc5\xa1i vzporedni grebeni in verige hribov. Med njimi te\xc4\x8de kamnita dolina \xc5\xa1iroka 40 do 80 km, na nadmorski vi\xc5\xa1ini 900 do 1370 m. Chol-tagh, ki dosega povpre\xc4\x8dno nadmorsko vi\xc5\xa1ino 1800 m, je popolnoma gola, njeno severno podno\xc5\xbeje po\xc4\x8diva na ozkem pasu neplodnega peska, ki vodi navzdol do prej omenjenih depresij._NEWLINE_Kuruk-tagh je mo\xc4\x8dno razpadlo, nepora\xc5\xa1\xc4\x8deno in uni\xc4\x8deno gorsko obmo\xc4\x8dje, ki je prej bilo neprimerljivo ve\xc4\x8djih razse\xc5\xbenosti. Na zahodu, med jezerom Bosten in kotlino Tarima, je sestavljeno iz dveh, morda treh, glavnih verig, ki, \xc4\x8deprav razdeljene, te\xc4\x8dejo vzporedno druga z drugo in objemajo \xc5\xa1tevilne manj\xc5\xa1e in ni\xc5\xbeje verige. Vse te verige delijo regijo v serijo dolgih ozkih dolin, ki padajo v stopnjah na eni strani proti depresiji Lukchun in na drugi strani proti pu\xc5\xa1\xc4\x8davi Lop. V mnogih primerih so te doline pre\xc4\x8dno pregrajene z grebeni ali izrastki. V teh primerih so ugotovili, da so nastale kotlom podobne oblike, ki so bile verjetno dno nekdanjih jezer, ki pa so zdaj skoraj suha in slana. Konfiguracija povr\xc5\xa1ja je precej podobna tistemu v dolinah gorovja Kunlun. Hidrografija v Ghashiun-Gobi in Kuruk-tagh je definirana s temi dolinami. Najvi\xc5\xa1jemu grebenu je dal ime Grumm-Grzhimailo in sicer Tuge-tau, njegova nadmorska vi\xc5\xa1ina pa je 2700 m in okoli 1.200 m nad terenom. Obmo\xc4\x8dje je povsem neplodno, \xc5\xbeivljenja skoraj ni, razen zajcev, antilop in divjih kamel, ki hodijo med nekaj majhnimi, \xc5\xa1iroko razpr\xc5\xa1enimi oazami. Vegetacija, ki je omejena na te oaze je v pi\xc4\x8dla in je v glavnem omejena na grmi\xc4\x8devje Haloxylon, Anabasis, trsje (kamish), tamariske, topole in Ephedra.'